Borisas Nemcovas

Borisas Nemcovas (, 1959 m. spalio 9 d. Sočyje – 2015 m. vasario 27 d. Maskvoje) – Rusijos politikas ir fizikas.

 Biografija 
Gimė Rusijos žydų šeimoje. Studijavo Gorkio valstybiniame universitete. Prieš tapdamas politiku, tyrinėjo plazminės fizikos, akustikos ir hidrodinamikos problemas, 60 mokslinių straipsnių autorius, fizikos-matematikos mokslų kandidatas, išradėjas (jo akustinis lazeris naudojamas kosminiuose laivuose).

1991–1997 m. Nižnij Novgorodo srities gubernatorius, 1990–1993 m. – Rusijos TFSR liaudies deputatas, 1994–1997 m. – Federacijos Tarybos narys.

1997 m. kovą paskirtas Rusijos ministro pirmininko V. Černomyrdino pirmuoju pavaduotoju, kartu Rusijos kuro ir energetikos ministras. 1998 m. balandžio – rugpjūčio S. Kirijenkos vyriausybėje – vicepremjeras.

Nuo 2000 m. – Rusijos dešiniosios opozicijos veikėjas, V. Putino kritikas. 2000–2003 m. Rusijos Dūmos pirmininko pavaduotojas nuo Dešiniųjų frakcijos.

2011–2012 m. Maskvoje organizavo masinius opozicijos protesto mitingus. Su kitais paskelbė devynis pranešimus apie korupciją V. Putino aplinkoje.

Nuo 2012 m. buvo Rusijos respublikonų-liaudies laisvės partijos pirmininkas. (lentapedia.ru inf.) 2013 m. išrinktas į Jaroslavlio srities dūmą.

Vėlų 2015 m. vasario 27 d. vakarą nušautas Maskvos centre.Maskvos centre nušautas V. Putino kritikas B. Nemcovas (lrytas.lt inf.)

 Nuorodos 
 B. Nemcovo svetainė 

 Šaltiniai 

Kategorija:Rusijos vicepremjerai
Kategorija:Rusijos energetikos ministrai
Kategorija:Rusijos Federacijos tarybos nariai
Kategorija:Rusijos Valstybės dūmos nariai
Kategorija:Rusijos fizikai